
            NOVENA DE PREGĂTIRE LA SĂRBĂTOAREA

SFÂNTULUI NOSTRU FONDATOR

PĂRINTELE ALOIS GUANELLA

ÎN ANUL CREDINŢEI

ZIUA ÎNTÂI
BISERICA, REALITATE VIZIBILĂ ŞI SPIRITUALĂ
Cântec pentru început
Să ne rugăm împreună:
Părinte ceresc, ne unim în numele tău pentru a ne pregăti la celebrarea sărbătorii Fondatorului nostru, sfântul Alois Guanella, fă ca prin exemplul său de sfinţenie să putem aprofunda angajarea noastră de a te iubi mai presus de orice lucru şi, de a-i iubi şi a-i sluji pe fraţii şi surorile noastre aşa cum ne-a învăţat el. Dăruieşte-ne, ca şi sfântului Alois, o credinţă tare, o speranţă vie şi o caritate fără limite. Încredinţându-ne grijii pline de iubire a Maicii Providenţei, te rugăm prin Cristos Domnul nostru. Amin.

Din Constituţia Dogmatică LUMEN GENTIUM

     Cristos,unicul mijlocitor, a stabilit pe acest pământ Biserica sa sfântă, comunitate de credinţă, de speranţă şi de dragoste, ca organism vizibil; el o susţine fără încetare şi, prin ea, revarsă asupra tuturor harul şi adevărul. Biserica „îşi continuă peregrinarea între persecuţiile lumii şi mângâierile lui Dumnezeu” vestind patima şi moartea Domnului până când el va veni (cf. 1 Cor 11,26). Din virtutea Domnului înviat îşi trage puterea pentru a învinge cu răbdare şi iubire durerile şi dificultăţile sale interioare şi exterioare şi pentru a revela lumii, în mod fidel, deşi sub umbre, misterul Domnului,până când la sfârşitul timpurilor el se va arăta în plinătatea luminii.

Din Motu Proprio PORTA FIDEI

„Poarta credinţei” (cf. Fap 14,27) care introduce în viaţa de comuniune cu Dumnezeu şi permite intrarea în Biserica sa este mereu deschisă pentru noi. 

Biserica în ansamblul ei, şi Păstorii în ea, ca şi Cristos trebuie să pornească la drum, pentru a-i conduce pe oameni afară din deşert, către locul de viaţă, către prietenia cu Fiul lui Dumnezeu, către Acela care ne dă viaţa, viaţa în plinătate. 

Scurtă pauză de tăcere    
Din scrierile Sfântului nostru Fondator: ANDIAMO AL PARADISO (SĂ MERGEM ÎN PARADIS)

Cu credinţa tu priveşti la Dumnezeu ca şi copilaşul care îşi îndreaptă ochişorii veseli către faţa părintelui preaiubit. Credinţa e o lumină care luminează mintea, care mişcă inima. Prin forţa acestei lumini, Petru a părăsit barca, Matei, banii pentru a-l urma pe Isus. Persecutorul creştinilor apoi, pe drumul spre Damasc, din Saul a fost convertit în Paul, când din cer a venit, surprinzându-l, splendoarea credinţei, adică a adevărului.

Când Isus i-a spus lui Petru: Tu vei fi piatra de temelie a Bisericii mele, ţie îţi încredinţez pe episcopi şi pe credincioşi... eu m-am rugat pentru tine ca să nu greşeşti, a vrut să spună că Vicarul său pe pământ arătând calea către paradis,  nu va mai greşi niciodată”.

Dacă tu în ceasul nopţii întunecate şi în mijlocul drumului prin deşert ai găsi pe cineva care să-ţi spună: „ Calea pentru a ajunge în ţara ta este aceasta”, i-ai spune: „Mulţumesc, mi-ai salvat viaţa”. Ei bine, fii la fel de recunoscător faţă de Dumnezeu care, în persoana pontifului său, te conduce pe calea paradisului în patria fericită. Mărturiseşte-ţi recunoştinţa desfăşurându-ţi steagul şi mergi în ţara Domnului. Stindardul care te încurajează este Crezul sau Simbolul apostolilor.

Pauză de tăcere/moment de împărtăşire

G.    Părinte Alois, caritatea ta nu era niciodată ruptă de credinţă. Tu ne-ai învăţat că opera noastră de caritate depinde de vivacitatea credinţei noastre şi de profunzimea şi măreţia iubirii noastre faţă de Dumnezeu. 

S.     Doamne, ia puţina mea  credinţă şi transform-o în credinţă tare şi  iubire adâncă.

T.      „Voiesc lumina credinţei, voiesc harul lui Cristos!” SLG

G.     Părinte Alois, mărturia ta umană şi spirituală este pentru Biserica universală un dar de har deosebit. În timpul existenţei tale pământeşti, tu ai trăit plin de curaj şi hotărâre  Evanghelia Carităţii.

S.     Doamne, ia inima mea îngreunată de nepăsare şi reaprinde flacăra carităţii tale divine şi umple-o de curajul unei angajări reînnoite de a mărturisi Evanghelia. 

T.       „Să vie în inima mea împărăţia harului tău!” SLG

Să ne rugăm împreună:
Sfinte Alois Guanella, apostol al carităţii care, în lumea pătrunsă de egoism, ai răspândit comorile inimii tale, ajutându-i pe săracii şi nenorociţii atât de scumpi ţie, obţine pentru noi de la bunătatea Domnului harul pentru care îl implorăm acum şi perseverenţa finală. Amin. 

Cântec la Sfântul Alois Guanella  

ZIUA A DOUA
SFINŢENIA ÎN BISERICĂ
Cântec pentru început

Să ne rugăm împreună: 
Părinte ceresc, ne unim în numele tău pentru a ne pregăti la celebrarea sărbătorii Fondatorului nostru, sfântul Alois Guanella, fă ca prin exemplul său de sfinţenie să putem aprofunda angajarea noastră de a te iubi mai presus de orice lucru şi, de a-i iubi şi a-i sluji pe fraţii şi surorile noastre aşa cum ne-a învăţat el. Dăruieşte-ne, ca şi sfântului Alois, o credinţă tare, o speranţă vie şi o caritate fără limite. Încredinţându-ne grijii pline de iubire a Maicii Providenţei, te rugăm prin Cristos Domnul nostru. Amin.

Din Constituţia Dogmatică LUMEN GENTIUM

Biserica, al cărei mister este expus de sfântul Conciliu, este în ochii credinţei indefectibil sfântă. Într-adevăr Cristos, Fiul lui Dumnezeu, care cu Tatăl şi cu Duhul Sfânt este proclamat „singurul sfânt”, a iubit Biserica ca pe mireasa sa şi s-a dat pe sine însuşi pentru ea, cu scopul de a o sfinţi (cf. Ef 5,25-26), a unit-o cu sine ca trupul său şi a umplut-o cu darul Duhului Sfânt, spre gloria lui Dumnezeu. De aceea, toţi în biserică, fie că aparţin ierarhiei, fie că sunt conduşi de ea, sunt chemaţi la sfinţenie, după cuvintele Apostolului: „De fapt, aceasta este voinţa lui Dumnezeu: sfinţirea voastră.” (1Tes 4,3; cf. Ef 1,4).    

Din Motu Proprio PORTA FIDEI

Va fi decisiv ca în decursul acestui An să parcurgem din nou istoria credinţei noastre, care vede misterul insondabil al împletirii dintre sfinţenie şi păcat. În timp ce prima evidenţiază marele aport pe care bărbaţii şi femeile l-au oferit pentru creşterea şi pentru dezvoltarea comunităţii prin mărturia vieţii lor, al doilea trebuie să provoace în fiecare o sinceră şi permanentă lucrare de convertire pentru a experimenta milostivirea Tatălui care vine în întâmpinarea tuturor.  

Scurtă pauză de tăcere

Din scrierile sfântului nostru Fondator: IL FONDAMENTO (FUNDMENTUL)

În Biserică, credincioşii sunt un popor de sfinţi. Adevărata biserică este una, sfântă, catolică şi apostolică. Sufletul credincios este de la sine asemenea unei cetăţi ce este aşezată pe înălţime şi fiind luminată de multe virtuţi se face cunoscută tuturor. Aşa cum Biserica este una în credinţă şi în sacramente şi înconducător, la fel sufletul credincios este una în a gândi şi a voi  numai ceea ce este drept, sfânta voinţă a lui Dumnezeu şi iubirea dreaptă a sufletelor care îl înconjoară. Una singură este Biserica; unul singur este, o Filoteea, sufletul sfânt: este acela care iubeşte adevărul care este însuşi Dumnezeu şi fiul lui Dumnezeu Isus Cristos, care venind a spus: „Cel care vrea să fie al Domnului,  să mă urmeze pe Calvar în cruce”. În afară de acesta nu este un alt suflet fidel. Eşti tu deci sfântă, o Filoteea? Să fii cu adevărat. Domnul îţi oferă mijloacele ca să devii sfântă. Mizerabilă eşti tu dacă pe acest pământ râvneşti alt lucru în afară de sfinţenie! 

Pauză de tăcere/moment de împărtăşire

G.  Părinte Alois, caritatea ta nu era niciodată ruptă de credinţă. Tu ne-ai învăţat că opera noastră de caritate depinde de vivacitatea credinţei noastre şi de profunzimea şi măreţia iubirii noastre faţă de Dumnezeu. 
S.     Doamne, ia puţina mea  credinţă şi transform-o în credinţă tare şi  iubire adâncă.

T.      „Voiesc lumina credinţei, voiesc harul lui Cristos!” SLG

G.     Părinte Alois, mărturia ta umană şi spirituală este pentru Biserica universală un dar de har deosebit. În timpul existenţei tale pământeşti, tu ai trăit plin de curaj şi hotărâre  Evanghelia Carităţii.

S.     Doamne, ia inima mea îngreunată de nepăsare şi reaprinde flacăra carităţii tale divine şi umple-o de curajul unei angajări reînnoite de a mărturisi Evanghelia. 

T.     „Să vie în inima mea împărăţia harului tău!” SLG

Să ne rugăm împreună:
Sfinte Alois Guanella, apostol al carităţii care, în lumea pătrunsă de egoism, ai răspândit comorile inimii tale, ajutându-i pe săracii şi nenorociţii atât de scumpi ţie, obţine pentru noi de la bunătatea Domnului harul pentru care îl implorăm acum şi perseverenţa finală. Amin. 

Cântec la Sfântul Alois Guanella  
ZIUA A TREIA
CREATORUL ŞI TATĂL UNIVERSULUI

Cântec pentru început

Să ne rugăm împreună:  
Părinte ceresc, ne unim în numele tău pentru a ne pregăti la celebrarea sărbătorii Fondatorului nostru, sfântul Alois Guanella, fă ca prin exemplul său de sfinţenie să putem aprofunda angajarea noastră de a te iubi mai presus de orice lucru şi, de a-i iubi şi a-i sluji pe fraţii şi surorile noastre aşa cum ne-a învăţat el. Dăruieşte-ne, ca şi sfântului Alois, o credinţă tare, o speranţă vie şi o caritate fără limite. Încredinţându-ne grijii pline de iubire a Maicii Providenţei, te rugăm prin Cristos Domnul nostru. Amin.

Din Constituţia dogmatică LUMEN GENTIUM

Veşnicul Părinte, cu prealiberul şi misteriosul său plan de înţelepciune şi de bunătate, a creat universul; a hotărât să-i înalţe pe oameni ca să participe la viaţa sa divină.

Aşa cum Fiul a fost trimis de Tatăl, la fel i-a trimis el însuşi pe Apostoli (cf. In 20,21) spunând: „Aşadar mergeţi, şi faceţi ucenici din toate naţiunile, botezându-i în numele Tatălui şi al Fiului şi al Sfântului Duh, învăţându-i să ţină toate câte v-am poruncit. Şi iată, eu sunt cu voi în toate zilele, până la sfârşitul lumii” (Mt 28, 18-20).

Biserica uneşte rugăciune şi muncă, pentru ca lumea întreagă în toată fiinţa ei să fie transformată în popor al lui Dumnezeu, trup mistic al lui Cristos şi templu al Duhului Sfânt, şi în Cristos, centrul tuturor lucrurilor, să i se aducă toată cinstea şi gloria Creatorului şi Tatălui universului.

Din Motu Proprio PORTA FIDEI

A trece prin această poartă înseamnă se porni pe un drum care durează întreaga viaţă. El începe cu Botezul (cf. Rom 6,4), prin care îl putem invoca pe Dumnezeu cu numele de Tată, şi se încheie cu trecerea prin moarte la viaţa veşnică, rod al învierii Domnului Isus care, prin darul Duhului Sfânt, a voit să-i introducă în însăşi gloria sa pe toţi cei care cred în El (cf. In 17,22). A profesa credinţa în Trinitate – Tată, Fiu şi Duh Sfânt – echivalează cu a crede într-un singur Dumnezeu care este Iubire (cf. 1In 4,8); Tatăl, care la împlinirea timpurilor l-a trimis pe Fiul său pentru mântuirea noastră; Isus Cristos, care în misterul morţii şi învierii sale a răscumpărat lumea; Duhul Sfânt, care conduce Biserica de-a lungul secolelor în aşteptarea reîntoarcerii glorioase a Domnului.  

Scurtă pauză de tăcere

Din scrierile Sfântului nostru Fondator: ANDIAMO AL PARADISO

Fiul se gândeşte într-una la tatăl său, dar tu, când înalţi o privire plină de afecţiune către Dumnezeu Tatăl, Dumnezeu veşnic, prima Persoană a Preasfintei  Treimi? Îl recunosc pe Domnul necredincioşii, îl slujesc evreii, dar tu, creştin şi fiu ales trebuie să-l iubeşti pentru că mai mult decât toţi aceştia eşti iubit de Cel preaînalt. Tatăl veşnic, care este iubire prin esenţă, îl generează pe Fiul veşnic, şi din această iubire a Tatălui pentru Fiul purcede Duhul Sfânt, Dumnezeu ca şi Tatăl şi Fiul. Dumnezeu Tatăl a spus şi lumea a fost creată. Vânturile şi apele ascultă de el, cerurile şi pământul stau precum creaturi pline de respect. Dumnezeu Tatăl este atotputernic, şi totuşi se coboară să te iubească ca pe fiul său drag. Ce răspunzi la atâta iubire de Tată?

Pauză de tăcere/moment de împărtăşire

G.    Părinte Alois, caritatea ta nu era niciodată ruptă de credinţă. Tu ne-ai învăţat că opera noastră de caritate depinde de vivacitatea credinţei noastre şi de profunzimea şi măreţia iubirii noastre faţă de Dumnezeu. 

S.     Doamne, ia puţina mea  credinţă şi transform-o în credinţă tare şi  iubire adâncă.

T.      „Voiesc lumina credinţei, voiesc harul lui Cristos!” SLG

G.     Părinte Alois, mărturia ta umană şi spirituală este pentru Biserica universală un dar de har deosebit. În timpul existenţei tale pământeşti, tu ai trăit plin de curaj şi hotărâre  Evanghelia Carităţii.

S.     Doamne, ia inima mea îngreunată de nepăsare şi reaprinde flacăra carităţii tale divine şi umple-o de curajul unei angajări reînnoite de a mărturisi Evanghelia. 

T.      „Să vie în inima mea împărăţia harului tău!” SLG

Să ne rugăm împreună:
Sfinte Alois Guanella, apostol al carităţii care, în lumea pătrunsă de egoism, ai răspândit comorile inimii tale, ajutându-i pe săracii şi nenorociţii atât de scumpi ţie, obţine pentru noi de la bunătatea Domnului harul pentru care îl implorăm acum şi perseverenţa finală. Amin. 

Cântec la Sfântul Alois Guanella 
ZIUA A PATRA

CRISTOS, FIUL LUI DUMNEZEU, LUMINA LUMII
Cântec pentru început

Să ne rugăm împreună:  
Părinte ceresc, ne unim în numele tău pentru a ne pregăti la celebrarea sărbătorii Fondatorului nostru, sfântul Alois Guanella, fă ca prin exemplul său de sfinţenie să putem aprofunda angajarea noastră de a te iubi mai presus de orice lucru şi, de a-i iubi şi a-i sluji pe fraţii şi surorile noastre aşa cum ne-a învăţat el. Dăruieşte-ne, ca şi sfântului Alois, o credinţă tare, o speranţă vie şi o caritate fără limite. Încredinţându-ne grijii pline de iubire a Maicii Providenţei, te rugăm prin Cristos Domnul nostru. Amin.
Din Constituţia dogmatică LUMEN GENTIUM

A venit Fiul, trimis de Tatăl, care ne-a ales în el mai înainte de întemeierea lumii şi ne-a predestinat spre înfiere, deoarece a voit să refacă toate în el (cf. Ef 1,4-5 ţi 10). De aceea Cristos, pentru a împlini voinţa Tatălui, a pus început împărăţiei cerurilor pe pământ şi ne-a revelat taina sa, iar prin ascultarea sa a săvârşit răscumpărarea. Biserica – împărăţia lui Cristos prezentă deja în mister – creşte vizibil în lume prin puterea lui Dumnezeu. Acest început şi această creştere sunt semnificate prin sângele şi apa care ies din coasta străpunsă a lui Isus cel răstignit (cf. In 19,34) şi sunt prevestite de cuvintele Domnului despre moartea sa pe cruce: “Iar eu, când voi fi înălţat de la pământ, voi atrage pe toţi la mine” (In 12,32). Ori de câte ori se celebrează pe altar jertfa crucii, în care “Cristos, Paştele nostru, a fost jertfit” (1Cor 5,7), se împlineşte opera răscumpărării noastre. Totodată, prin sacramentul Pâinii euharistice, este reprezentată şi realizată unitatea credincioşilor, care formează un singur trup în Cristos (cf. 1Cor 10,17). Toţi oamenii sunt chemaţi la această unire cu Cristos care este Lumina lumii, de la care venim, prin care trăim, spre care tindem.

Din Motu Proprio PORTA FIDEI

În acest timp vom ţine ochii aţintiţi la Cristos, cel care „dă început credinţei şi o duce la desăvârşire”: în el îşi află împlinirea orice trudă şi orice dor al inimii omeneşti. Bucuria iubirii, răspunsul la drama suferinţei şi a durerii, tăria iertării în faţa ofensei primite şi victoria în faţa eşecului morţii, totul îşi află împlinirea în misterul Întrupării sale, a faptului că el s-a făcut om, că a împărtăşit cu noi neputinţa umană pentru a o transforma prin puterea Învierii sale. În el, mort şi înviat pentru mântuirea noastră, află lumină deplină exemplele de credinţă pe care le-au însemnat aceşti două mii de ani ai istoriei mântuirii noastre. 

Scurtă pauză de tăcere

Din scrierile Fondatorului nostru: ANDIAMO AL PARADISO

Isus Cristos, arătând în inimă o flacără de iubire cerască şi cu dreapta fluturând semnul mântuirii, exclamă: „Eu sunt Mântuitorul vostru, veniţi la mine toţi ca eu să vă conduc pe toţi la cer”.

Isus Cristos mântuitor care se naşte, care pătimeşte şi care moare. Învie şi se înalţă la cer pentru a trimite pe Duhul Sfânt şi a asista Biserica sa, în care fraţii se ajută reciproc. Preoţii iartă păcatele în numele lui Dumnezeu şi toţi aşteaptă învierea finală şi paradisul, viaţa celor sfinţi. Copilaşul care e condus de mână de fratele său mai mare nu se teme să pornească pe drum către tatăl. Fratele tău mai mare care este Isus Cristos, Fiul unic al lui Dumnezeu şi al Mariei, vine lângă tine, te ia de mâna dreaptă şi îţi spune: „Să mergem la Tatăl! Să mergem la Tatăl!” Urcând, fii atent la ajutorul pe care ţi-l acordă neîncetat Dumnezeu şi întăreşte-te la izvoarele sfintelor Sacramente, care sunt ape mai miraculoase decât cele din deşert, mai sfinte chiar decât cele din Iordan. Curaj, strigă neîncetat: „Tată, ajută-mă! Isuse, Fratele şi Mântuitorul meu, ajută-mă întotdeauna!” Isus Cristos este lumină care luminează, este foc care încălzeşte, este hrană care întăreşte.

Pauză de tăcere/moment de împărtăşire

G.    Părinte Alois, caritatea ta nu era niciodată ruptă de credinţă. Tu ne-ai învăţat că opera noastră de caritate depinde de vivacitatea credinţei noastre şi de profunzimea şi măreţia iubirii noastre faţă de Dumnezeu. 

S.     Doamne, ia puţina mea  credinţă şi transform-o în credinţă tare şi  iubire adâncă.

T.      „Voiesc lumina credinţei, voiesc harul lui Cristos!” SLG

G.     Părinte Alois, mărturia ta umană şi spirituală este pentru Biserica universală un dar de har deosebit. În timpul existenţei tale pământeşti, tu ai trăit plin de curaj şi hotărâre  Evanghelia Carităţii.

S.     Doamne, ia inima mea îngreunată de nepăsare şi reaprinde flacăra carităţii tale divine şi umple-o de curajul unei angajări reînnoite de a mărturisi Evanghelia. 

T.      „Să vie în inima mea împărăţia harului tău!” SLG

Să ne rugăm împreună:
Sfinte Alois Guanella, apostol al carităţii care, în lumea pătrunsă de egoism, ai răspândit comorile inimii tale, ajutându-i pe săracii şi nenorociţii atât de scumpi ţie, obţine pentru noi de la bunătatea Domnului harul pentru care îl implorăm acum şi perseverenţa finală. Amin. 

Cântec la Sfântul Alois Guanella  
ZIUA A CINCIA
DUHUL SFINŢITORUL BISERICII

Cântec pentru început

Să ne rugăm împreună:  
Părinte ceresc, ne unim în numele tău pentru a ne pregăti la celebrarea sărbătorii Fondatorului nostru, sfântul Alois Guanella, fă ca prin exemplul său de sfinţenie să putem aprofunda angajarea noastră de a te iubi mai presus de orice lucru şi, de a-i iubi şi a-i sluji pe fraţii şi surorile noastre aşa cum ne-a învăţat el. Dăruieşte-ne, ca şi sfântului Alois, o credinţă tare, o speranţă vie şi o caritate fără limite. Încredinţându-ne grijii pline de iubire a Maicii Providenţei, te rugăm prin Cristos Domnul nostru. Amin.
Din Constituţia dogmatică LUMEN GENTIUM

O dată împlinită lucrarea pe care Tatăl a încredinţat-o Fiului pe pământ (cf. In 17,4), în ziua Rusaliilor a fost trimis Duhul Sfânt pentru a sfinţi necontenit Biserica şi astfel cei care cred să poată ajunge la Tatăl, prin Cristos, într-un singur Duh (cf. Ef 2,18). El este Duhul vieţii, izvorul apei săltătoare în viaţa veşnică (cf. In 4,14; 7,38-39), prin care Tatăl dă viaţă oamenilor morţi prin păcat, până când va învia în Cristos trupurile lor muritoare (cf. Rom 8,10-11). Duhul locuieşte în Biserică şi în inimile credincioşilor ca într-un templu (1Cor 3,16; 6,19) şi în ei se roagă şi dă mărturie despre înfiere (Gal 4,6; Rom 8,15-16.26). El călăuzeşte Biserica spre tot adevărul (In 16,13), o uneşte în comuniune şi slujire, o înzestrează şi o conduce cu diferite daruri ierarhice şi carismatice şi o împodobeşte cu roadele sale (cf. Ef 4,11-12; 1Cor 12,4; Gal 5,22).
Din Motu Proprio PORTA FIDEI

A mărturisi cu gura, la rândul său, arată cum credinţa implică o mărturie şi o angajare publică. Creştinul nu poate gândi niciodată că a crede este un fapt individual. Credinţa înseamnă a decide de a sta cu Domnul pentru a trăi cu El. Iar acest „a sta cu El” introduce în înţelegerea motivelor pentru care se crede. Credinţa, tocmai pentru că este act al libertăţii, cere şi responsabilitatea socială a ceea ce se crede. Biserica în ziua Rusaliilor arată cu toată evidenţa această dimensiune publică a credinţei şi a vestirii fără teamă a propriei credinţe oricărei persoane. Darul Duhului Sfânt e cel care abilitează la misiune şi întăreşte mărturia  noastră, făcând-o sinceră şi curajoasă.  

Scurta pauza de tacere
Din scrierile Fondatorului nostru: ANDIAMO AL PARADISO

Duhul Sfânt este iubire prin esenţă care purcede de la Tatăl şi de la Fiul. Tot ce e bun în Univers este de la Duhul Sfânt Dumnezeu, tot binele sufletelor este de la Duhul Domnului. Duhul Sfânt este torent de bunătate care nu seacă niciodată ... e fluviu binecuvântat care se răspândeşte irigând sufletele celor drepţi şi care nu pierde niciodată vreo picătură din sfinţenia veşnică, care este toată în Duhul sfinţitor. Dar aşa cum Duhul Sfânt te sfinţeşte, te perfecţionează deasemenea Tatăl veşnic care e izvor de viaţă, îţi dă vigoare Fiul care e înţelepciune veşnică şi infinită. Iar tu care eşti chemat ca să stai lângă Dumnezeu, alătură-te ca fiu plin de iubire mamei tale, sfânta Biserică, învaţă de la ea ce trebuie să faci pentru a invoca ajutorul Sfântului Duh Dumnezeu. Dacă cineva i-ar fi spus cu ani în urmă lui Petru şi tovarăşilor lui: „Voi veţi răspândi Evanghelia lui Isus pe tot pământul”, o cât de mult s-ar fi îndoit de a-l crede! Dar îndată ce l-au primit pe Duhul Sfânt nu a fost posibil să reţină flacăra de iubire ce ardea în ei, pământul părea că nu era de ajuns pentru voinţa pe care o simţeau de a câştiga sufletele pentru a-l urma pe Mântuitorul. De aceea şi tu trebuie să-ţi umpli inima de o mare flacără din acea iubire sfântă de caritate care este darul Duhului Sfânt. 

Pauză de tăcere/moment de împărtăşire

G.    Părinte Alois, caritatea ta nu era niciodată ruptă de credinţă. Tu ne-ai învăţat că opera noastră de caritate depinde de vivacitatea credinţei noastre şi de profunzimea şi măreţia iubirii noastre faţă de Dumnezeu. 

S.     Doamne, ia puţina mea  credinţă şi transform-o în credinţă tare şi  iubire adâncă.

T.      „Voiesc lumina credinţei, voiesc harul lui Cristos!” SLG

G.     Părinte Alois, mărturia ta umană şi spirituală este pentru Biserica universală un dar de har deosebit. În timpul existenţei tale pământeşti, tu ai trăit plin de curaj şi hotărâre  Evanghelia Carităţii.

S.     Doamne, ia inima mea îngreunată de nepăsare şi reaprinde flacăra carităţii tale divine şi umple-o de curajul unei angajări reînnoite de a mărturisi Evanghelia. 

T.      „Să vie în inima mea împărăţia harului tău!” SLD
Să ne rugăm împreună:

Sfinte Alois Guanella, apostol al carităţii care, în lumea pătrunsă de egoism, ai răspândit comorile inimii tale, ajutându-i pe săracii şi nenorociţii atât de scumpi ţie, obţine pentru noi de la bunătatea Domnului harul pentru care îl implorăm acum şi perseverenţa finală. Amin. 

Cântec la Sfântul Alois Guanella  

ZIUA A ŞASEA

BISERICA PRIVEŞTE LA MODELUL EI, MARIA FECIOARĂ ŞI MAMĂ
Cântec pentru început

Să ne rugăm împreună:  
Părinte ceresc, ne unim în numele tău pentru a ne pregăti la celebrarea sărbătorii Fondatorului nostru, sfântul Alois Guanella, fă ca prin exemplul său de sfinţenie să putem aprofunda angajarea noastră de a te iubi mai presus de orice lucru şi, de a-i iubi şi a-i sluji pe fraţii şi surorile noastre aşa cum ne-a învăţat el. Dăruieşte-ne, ca şi sfântului Alois, o credinţă tare, o speranţă vie şi o caritate fără limite. Încredinţându-ne grijii pline de iubire a Maicii Providenţei, te rugăm prin Cristos Domnul nostru. Amin.
Din Constituţia Dogmatică LUMEN GENTIUM

În timp ce Biserica a atins în preafericita Fecioară Maria acea perfecţiune, care o face fără pată şi fără rid (cf. Ef 5,27), credincioşii lui Cristos se străduiesc încă să crească în sfinţenie prin victoria asupra păcatului; şi pentru aceasta îşi înalţă ochii spre Maria, care străluceşte ca model de virtute înaintea întregii comunităţi a celor aleşi. Într-adevăr Maria, care prin strânsa ei participare la istoria mântuirii, uneşte, ca să spunem aşa, şi reflectă exigenţele supreme ale credinţei, când e făcută obiect al predicării şi al venerării, îi cheamă pe credincioşi la Fiul său, la jertfa sa şi la iubirea Tatălui. La rândul său Biserica, în timp ce caută gloria lui Cristos, devine tot mai asemănătoare cu marele său model, crescând continuu în credinţă, speranţă şi iubire şi în orice lucru căutând şi împlinind voinţa divină. Drept pentru care şi în opera sa apostolică Biserica priveşte drept la aceea care i-a dat naştere lui Cristos, conceput de la  Duhul Sfânt şi născut din Fecioară tocmai pentru a se naşte şi a creşte şi în inima credincioşilor prin intermediul Bisericii. Într-adevăr, în viaţa ei, Fecioara a fost modelul acelei iubiri materne de care trebuie să fie însufleţiţi toţi aceia care în misiunea apostolică a Bisericii cooperează la renaşterea oamenilor.   

 Din Motu Proprio PORTA FIDEI

Prin credinţă, Maria a primit cuvântul Îngerului şi a crezut în anunţul că avea să devină Mama lui Dumnezeu în ascultarea supunerii sale (cf. Lc 1,38). Vizitând-o pe Elisabeta, a înălţat cântul său de laudă Celui Preaînalt pentru faptele  minunate pe care le împlinea în cei care se încred în El (cf. Lc 1,49-55). Cu bucurie şi cutremur a adus la lumină pe unicul său Fiu, păstrându-şi neatinsă virginitatea (cf Lc 2,6-7). Având încredere în Iosif, soţul ei, l-a dus pe Isus în Egipt pentru a-l salva de persecuţia lui Irod (cf. Mt 2, 2,13-15). Cu aceeaşi credinţă l-a urmat pe Domnul în predicarea sa şi a rămas cu El până pe Golgota (cf. In 19, 25-27). Cu credinţă, Maria a gustat roadele învierii lui Isus şi, păstrând fiecare amintire în inima sa (cf. Lc 2, 19.51), a transmis-o celor Doisprezece adunaţi cu ea în cenacol pentru a-l primi pe Duhul Sfânt (cf. Fap 1,14; 2,1-4).      

Scurta pauza de tacere

Din scrierile Fondatorului nostru: ÎN LUNA FLORILOR

Înfrumuseţează tot mai mult casa inimii tale, încălzeşte-o cu focul crescând al unei iubiri sfinte. Aşa a făcut pentru totdeauna preasfânta Maria. În inima ei şi-au găsit lăcaş virtuţile prudenţei, a dreptăţii, a tăriei, a cumpătării. În acelaşi timp, s-au adunat virtuţile credinţei, a speranţei, a carităţii, şi cu acestea darurile Duhului Sfânt ca ajutoare cereşti. Tu, ca să fii sigur că eşti ascultat, cere mijlocirea Mariei. Roag-o ca prin Inima ei preasfântă să aibă compasiune pentru cel în mizerie. Salut-o de nenumărate ori în această zi spunându-i: „Dulce Inimă a Mariei, fii tu mântuirea mea!”        

Pauză de tăcere/moment de împărtăşire

G.    Părinte Alois, caritatea ta nu era niciodată ruptă de credinţă. Tu ne-ai învăţat că opera noastră de caritate depinde de vivacitatea credinţei noastre şi de profunzimea şi măreţia iubirii noastre faţă de Dumnezeu. 

S.     Doamne, ia puţina mea  credinţă şi transform-o în credinţă tare şi  iubire adâncă.

T.      „Voiesc lumina credinţei, voiesc harul lui Cristos!” SLG

G.     Părinte Alois, mărturia ta umană şi spirituală este pentru Biserica universală un dar de har deosebit. În timpul existenţei tale pământeşti, tu ai trăit plin de curaj şi hotărâre  Evanghelia Carităţii.

S.     Doamne, ia inima mea îngreunată de nepăsare şi reaprinde flacăra carităţii tale divine şi umple-o de curajul unei angajări reînnoite de a mărturisi Evanghelia. 

T.       „Să vie în inima mea împărăţia harului tău!” SLG

Să ne rugăm împreună:
Sfinte Alois Guanella, apostol al carităţii care, în lumea pătrunsă de egoism, ai răspândit comorile inimii tale, ajutându-i pe săracii şi nenorociţii atât de scumpi ţie, obţine pentru noi de la bunătatea Domnului harul pentru care îl implorăm acum şi perseverenţa finală. Amin. 

Cântec la Sfântul Alois Guanella  

ZIUA A ŞAPTEA
VOCAŢIA UNIVERSALĂ LA SFINŢENIE
Cântec pentru început

Să ne rugăm împreună:  
Părinte ceresc, ne unim în numele tău pentru a ne pregăti la celebrarea sărbătorii Fondatorului nostru, sfântul Alois Guanella, fă ca prin exemplul său de sfinţenie să putem aprofunda angajarea noastră de a te iubi mai presus de orice lucru şi, de a-i iubi şi a-i sluji pe fraţii şi surorile noastre aşa cum ne-a învăţat el. Dăruieşte-ne, ca şi sfântului Alois, o credinţă tare, o speranţă vie şi o caritate fără limite. Încredinţându-ne grijii pline de iubire a Maicii Providenţei, te rugăm prin Cristos Domnul nostru. Amin.
Din Constituţia dogmatică LUMEN GENTIUM

Domnul Isus, maestru şi model divin al oricărei perfecţiuni, tuturor şi fiecăruia din ucenicii săi de orice condiţie le-a predicat acea sfinţenie a vieţii, a cărei autor şi aducător la desăvârşire este El însuşi: „Aşadar, fiţi desăvârşiţi precum Tatăl vostru ceresc este desăvârşit” (Mt, 5,48).Toţi cei care cred în Cristos, de orice stare sau condiţie, sunt chemaţi la plinătatea vieţii creştine şi la desăvârşirea iubirii: prin această sfinţenie se va ajunge la un mod de viaţă mai uman şi în societatea pământească. Pentru a dobândi această desăvârşire, credincioşii trebuie să-şi folosească puterile primite după măsura darului lui Cristos, astfel încât, păşind pe urmele lui şi deveniţi asemenea chipului lui, supunându-se în toate voinţei Tatălui, să se consacre din tot sufletul preamăririi lui Dumnezeu şi slujirii aproapelui. Astfel, sfinţenia poporului lui Dumnezeu va creşte în roade îmbelşugate, după cum preabine o dovedeşte, în istoria Bisericii, viaţa atâtor sfinţi.

Din Motu Proprio PORTA FIDEI

Anul credinţei este o invitaţie la o autentică şi reînnoită convertire la Domnul, unicul Mântuitor al lumii. În misterul morţii şi învierii sale, Dumnezeu a revelat pe deplin Iubirea care mântuieşte şi îi cheamă pe oameni la convertirea vieţii prin intermediul iertării păcatelor (cf. Fap 5,31). Pentru apostolul Paul, această iubire îl introduce pe om într-o nouă viaţă: „Aşadar, am fost înmormântaţi împreună cu el prin botez în moartea [lui] pentru ca, după cum Cristos a înviat din morţi prin gloria Tatălui, la fel şi noi să umblăm într-o viaţă nouă” (Rom 6,4). Datorită credinţei, această viaţă nouă plăsmuieşte întreaga existenţă umană pe radicala noutate a învierii. În măsura liberei sale disponibilităţi, gândurile şi afectele, mentalitatea şi comportamentul omului sunt încetul cu încetul purificate şi transformate, într-un parcurs niciodată pe deplin terminat în această viaţă.

Scurtă pauză de tăcere

Scrisoare circulară către FSMP a părintelui Alois Guanella – Como, iunie 1912

Cucernice Fiice ale sfintei Maria a Providenţei, câte motive pentru a-i  mulţumi bunului Dumnezeu pentru atâtea haruri acordate vouă în dezvoltarea operelor voastre, în exercitarea înaltei vostre misiuni, în sfinţenia vocaţiei voastre religioase! Întrucât preasfânta Inimă a lui Isus este izvorul divinelor sale milostiviri, care se revarsă din belşug asupra voastră, şi întrucât numai augusta Inimă a lui Isus e cea care se oferă vieţii voastre ca model al virtuţilor celor mai alese, ca focar de iubire faţă de Dumnezeu şi faţă de aproapele pentru sufletele voastre apostolice, tărie şi mângâiere în slăbiciunile voastre, drept este ca, mai ales în această dulce lună iunie şi mai mult,  apropiindu-se  sărbătoarea, voi să vă uniţi în a cinsti şi a vă ruga Inimii lui Isus Cristos.  Vă aduc apoi la cunoştinţă că se fac pregătiri pentru instituirea proceselor de beatificare şi canonizare pentru sfânta voastră soră de Congregaţie, sora Clara Bosatta şi pentru acest motiv să vă rugaţi Domnului de două ori mai mult. Preasfânta Inimă a lui Isus să vă binecuvânteze şi să vă ajute rugăciunile sfintei voastre sore pentru a vă îndeplini cele mai bune dorinţe ale voastre şi a vă împinge mult înainte pe calea virtuţii şi a sfinţirii. Cu multă afecţiune,  părintele Alois Guanella

Pauză de tăcere/moment de împărtăşire

G.    Părinte Alois, caritatea ta nu era niciodată ruptă de credinţă. Tu ne-ai învăţat că opera noastră de caritate depinde de vivacitatea credinţei noastre şi de profunzimea şi măreţia iubirii noastre faţă de Dumnezeu. 

S.     Doamne, ia puţina mea  credinţă şi transform-o în credinţă tare şi  iubire adâncă.

T.      „Voiesc lumina credinţei, voiesc harul lui Cristos!” SLG

G.     Părinte Alois, mărturia ta umană şi spirituală este pentru Biserica universală un dar de har deosebit. În timpul existenţei tale pământeşti, tu ai trăit plin de curaj şi hotărâre  Evanghelia Carităţii.

S.     Doamne, ia inima mea îngreunată de nepăsare şi reaprinde flacăra carităţii tale divine şi umple-o de curajul unei angajări reînnoite de a mărturisi Evanghelia. 

T.     „Să vie în inima mea împărăţia harului tău!” SLG

Să ne rugăm împreună:

Sfinte Alois Guanella, apostol al carităţii care, în lumea pătrunsă de egoism, ai răspândit comorile inimii tale, ajutându-i pe săracii şi nenorociţii atât de scumpi ţie, obţine pentru noi de la bunătatea Domnului harul pentru care îl implorăm acum şi perseverenţa finală. Amin. 

Cântec la Sfântul Alois Guanella  
ZIUA A OPTA                                                                                               CALEA SFINŢENIEI
Cântec pentru început

Să ne rugăm împreună:  
Părinte ceresc, ne unim în numele tău pentru a ne pregăti la celebrarea sărbătorii Fondatorului nostru, sfântul Alois Guanella, fă ca prin exemplul său de sfinţenie să putem aprofunda angajarea noastră de a te iubi mai presus de orice lucru şi, de a-i iubi şi a-i sluji pe fraţii şi surorile noastre aşa cum ne-a învăţat el. Dăruieşte-ne, ca şi sfântului Alois, o credinţă tare, o speranţă vie şi o caritate fără limite. Încredinţându-ne grijii pline de iubire a Maicii Providenţei, te rugăm prin Cristos Domnul nostru. Amin.
Din Constituţia Dogmatică LUMEN GENTIUM

. “Dumnezeu este iubire şi cel care rămâne în iubire rămâne în Dumnezeu şi Dumnezeu în el” (1In 4,16). Dumnezeu şi-a revărsat iubirea în inimile noastre prin Duhul Sfânt care ne-a fost dat (cf. Rom 5,5); de aceea, primul dar, şi cel mai necesar, este dragostea, prin care îl iubim pe Dumnezeu mai presus de toate şi pe aproapele pentru Dumnezeu. Dar pentru ca iubirea, ca o sămânţă bună, să crească şi să rodească în suflet, fiecare credincios trebuie să asculte cu drag cuvântul lui Dumnezeu şi, ajutat de har, să-i împlinească în fapte voinţa, să participe des la sacramente, mai ales la Euharistie şi la celebrările liturgice, şi să fie stăruitor în rugăciune, în lepădarea de sine, în slujirea asiduă a fraţilor şi în practicarea tuturor virtuţilor. Într-adevăr, iubirea, ca legătură a desăvârşirii şi plinire a legii (cf. Col 3,14; Rom 13,10), guvernează toate mijloacele de sfinţire, le dă formă şi le duce la scopDe aceea, semnul distinctiv ce caracterizează pe adevăratul ucenic al lui Cristos este iubirea de Dumnezeu şi de aproapele.

Din Motu Proprio PORTA FIDEI

Credinţa fără caritate nu aduce rod iar caritatea fără credinţă ar fi un sentiment sub stăpânirea constantă a îndoielii. Credinţa şi caritatea se cer reciproc, aşa încât una permite celeilalte să-şi parcurgă în viaţă propriul drum. Anul credinţei va fi o ocazie propice pentru a intensifica mărturia carităţii. Aminteşte sfântul Paul: „Iar acum rămân acestea trei: credinţa, speranţa şi iubirea. Dar mai mare decât toate acestea este iubirea!” (1 Cor 13,13).
Scurtă pauză de tăcere

Din scrierile Sfântului nostru Fondator: MAXIME DE SPIRIT ŞI METODĂ DE ACŢIUNE

Domnul, care este caritate prin esenţă, atrage inimile la sine. Noi trebuie să ne lăsăm atraşi de caritatea lui Isus Mântuitorul. Domnul atrage la sine sufletele cu virtutea sărăciei, cu virtutea curăţiei, şi le ţine unite îndeosebi, cu legătura carităţii creştine. Caritatea este legătura care uneşte inimile. Mama care îi vede suferind pe fiii ei nu poate să-i părăsească; sora care o vede pe sora ei în restrişte nu poate trece peste suferinţele ei. La fel, inimile creştinilor nu pot să nu rămână profund rănite la vederea binelui care este de făcut, a exemplului bun al unor tovarăşe care se iubesc între ele. Caritatea este legătura care face inimile nobile şi mari; e tare ca martiriul, ca moartea; perseverează, pentru că e un foc care pe măsură ce se aprinde, consumă. Membrii Casei trebuie să aibă multă caritate în a gândi şi a voi numai ceea ce este plăcut lui Dumnezeu. Între membrii Casei trebuie să domnească această ordine a carităţii.  

Pauză de tăcere/moment de împărtăşire

G.    Părinte Alois, caritatea ta nu era niciodată ruptă de credinţă. Tu ne-ai învăţat că opera noastră de caritate depinde de vivacitatea credinţei noastre şi de profunzimea şi măreţia iubirii noastre faţă de Dumnezeu. 

S.     Doamne, ia puţina mea  credinţă şi transform-o în credinţă tare şi  iubire adâncă.

T.      „Voiesc lumina credinţei, voiesc harul lui Cristos!” SLG

G.     Părinte Alois, mărturia ta umană şi spirituală este pentru Biserica universală un dar de har deosebit. În timpul existenţei tale pământeşti, tu ai trăit plin de curaj şi hotărâre  Evanghelia Carităţii.

S.     Doamne, ia inima mea îngreunată de nepăsare şi reaprinde flacăra carităţii tale divine şi umple-o de curajul unei angajări reînnoite de a mărturisi Evanghelia. 

T.       „Să vie în inima mea împărăţia harului tău!” SLG

Să ne rugăm împreună:

Sfinte Alois Guanella, apostol al carităţii care, în lumea pătrunsă de egoism, ai răspândit comorile inimii tale, ajutându-i pe săracii şi nenorociţii atât de scumpi ţie, obţine pentru noi de la bunătatea Domnului harul pentru care îl implorăm acum şi perseverenţa finală. Amin. 

Cântec la Sfântul Alois Guanella  

ZIUA A NOUA
SFINŢII NE ÎNVAŢĂ CALEA

Cântec pentru început

Să ne rugăm împreună:  
Părinte ceresc, ne unim în numele tău pentru a ne pregăti la celebrarea sărbătorii Fondatorului nostru, sfântul Alois Guanella, fă ca prin exemplul său de sfinţenie să putem aprofunda angajarea noastră de a te iubi mai presus de orice lucru şi, de a-i iubi şi a-i sluji pe fraţii şi surorile noastre aşa cum ne-a învăţat el. Dăruieşte-ne, ca şi sfântului Alois, o credinţă tare, o speranţă vie şi o caritate fără limite. Încredinţându-ne grijii pline de iubire a Maicii Providenţei, te rugăm prin Cristos Domnul nostru. Amin.
Din Constituţia dogmatică LUMEN GENTIUM

Cei care îl urmează pe Cristos, chemaţi de Dumnezeu, nu cu titlul operelor lor, ci cu titlul planului său şi al harului, îndreptăţiţi în Isus Domnul nostru, în botezul credinţei sunt făcuţi într-adevăr fii ai lui Dumnezeu şi coparticipanţi la natura divină, şi prin aceasta realmente sfinţi. Ei trebuie deci, cu ajutorul lui Dumnezeu, să menţină şi să perfecţioneze cu viaţa lor sfinţenia pe care au primit-o. Îi îndeamnă Apostolul ca să trăiască  „aşa cum se cuvine unor sfinţi” (Ef 5,3), să se îmbrace „ca nişte aleşi ai lui Dumnezeu, cu dragoste, cu îndurare, cu bunătate, cu umilinţă, cu blândeţe şi răbdare” (Col 3,12) şi să poarte roadele Duhului prin sfinţirea lor (cf. Gal 5,22; Rom 6,22).

Din Motu Proprio PORTA FIDEI

Prin credinţă, de-a lungul secolelor, bărbaţi şi femei de toate vârstele, al căror nume este scris în Cartea vieţii (cf. Ap 7,9; 13,8), au mărturisit frumuseţea de a-l urma pe Domnul Isus acolo unde au fost chemaţi să dea mărturie despre faptul de a fi creştini: în familie, în profesie, în viaţa publică, în exercitarea carismelor şi a ministerelor la care au fost chemaţi. Prin credinţă trăim şi noi: prin recunoaşterea vie a Domnului Isus, prezent în existenţa noastră şi în istorie. 

Din Omilia Sfântului Părinte Benedict al XVI-lea – 23 octombrie 2011

Mărturia umană şi spirituală a sfântului Alois Guanella este pentru întreaga Biserică un har deosebit. În timpul existenţei sale pământeşti el a trăit cu curaj şi hotărâre Evanghelia carităţii, „porunca cea mai mare”. Datorită unirii sale profunde şi permanente cu Cristos, în contemplarea iubirii sale, părintele Guanella, condus de Providenţa divină, a devenit însoţitor şi învăţător, mângâiere şi alinare a celor mai săraci şi a celor mai neputincioşi. Iubirea lui Dumnezeu însufleţea în el dorinţa binelui pentru persoanele care îi erau încredinţate, în concretul trăirii cotidiene. El acorda o atenţie plină de grijă pentru drumul fiecăruia, respectându-i timpul necesar de creştere şi cultivând în inimă speranţa că orice fiinţă umană, creată după chipul şi asemănarea lui Dumnezeu, gustând bucuria de a fi iubit de El – Tată al tuturor – poate să atragă şi să dea altora ce e mai bun în sine. Voim astăzi să lăudăm şi să mulţumim Domnului pentru că în sfântul Alois Guanella ne-a dat un profet şi un apostol al carităţii. În mărturia sa, atât de încărcată de umanitate şi de atenţie faţă de cei din urmă, recunoaştem un semn luminos al prezenţei şi al acţiunii benefice a lui Dumnezeu: Dumnezeu – cum s-a proclamat în prima lectură – care îl apără pe străin, pe văduvă, pe orfan, pe săracul care trebuie să dea ca zălog propria mantie, singurul acoperământ pe care îl are pentru noapte (cf. Ex 22,20-26). Acest nou Sfânt al carităţii să fie pentru toţi, în special pentru membrii Congregaţiilor întemeiate de el, model de profundă şi fecundă sinteză între contemplaţie şi acţiune, aşa cum el însuşi a trăit-o şi a tradus-o în fapt. Toată relaţia sa umană şi spirituală o putem sintetiza în ultimele cuvinte pe care le-a pronunţat pe patul de moarte: „in caritate Cristi”. Iubirea lui Cristos e cea care luminează viaţa fiecărui om, revelând cum în dăruirea de sine altuia nu se pierde nimic, ci se realizează pe deplin adevărata noastră fericire. Sfântul Alois Guanella să ne obţină harul de a creşte în prietenia cu Domnul pentru a fi în timpul nostru purtători ai plinătăţii iubirii lui Dumnezeu, pentru a promova viaţa în orice manifestare şi condiţie a ei, şi a face aşa ca societatea umană să devină tot mai mult familia fiilor lui Dumnezeu. 

Pauză de tăcere/moment de împărtăşire

G.    Părinte Alois, caritatea ta nu era niciodată ruptă de credinţă. Tu ne-ai învăţat că opera noastră de caritate depinde de vivacitatea credinţei noastre şi de profunzimea şi măreţia iubirii noastre faţă de Dumnezeu. 

S.     Doamne, ia puţina mea  credinţă şi transform-o în credinţă tare şi  iubire adâncă.

T.      „Voiesc lumina credinţei, voiesc harul lui Cristos!” SLG

G.     Părinte Alois, mărturia ta umană şi spirituală este pentru Biserica universală un dar de har deosebit. În timpul existenţei tale pământeşti, tu ai trăit plin de curaj şi hotărâre  Evanghelia Carităţii.

S.     Doamne, ia inima mea îngreunată de nepăsare şi reaprinde flacăra carităţii tale divine şi umple-o de curajul unei angajări reînnoite de a mărturisi Evanghelia. 

T.     „Să vie în inima mea împărăţia harului tău!” SLG

Să ne rugăm împreună:

 Sfinte Alois Guanella, apostol al carităţii care, în lumea pătrunsă de egoism, ai răspândit comorile inimii tale, ajutându-i pe săracii şi nenorociţii atât de scumpi ţie, obţine pentru noi de la bunătatea Domnului harul pentru care îl implorăm acum şi perseverenţa finală. Amin. 

CÂNTEC ÎN CINSTEA SFÂNTULUI ALOIS GUANELLA      Versuri: Pr. Iosif Enăşoaie
1. Vă-încredeţi toţi în Domnul

E Tată iubitor

A sa iubire sfântă                       

Dă viaţă şi-ajutor.                                               
Refren:   Aşa ne-înveţi Părinte

Guanella Alois,

Privind cu bunătate

Spre noi din paradis.
2. El are grijă multă

De toţi copiii săi

Şi nu-i dispreţuieşte

 Nici chiar pe cei mai răi!   

3. Să fiţi copii la suflet

Senin şi veseli fiţi!

Spre Tatăl cel din ceruri

Zâmbind cu drag, priviţi

4. Le fiţi voi mame bune

L-atâţi copii orfani

Şi cu-o iubire sfântă

Slujiţi pe cei sărmani! 

5. Nici unul să nu uite

Că Domnul ne e Tată

Şi multă gingăşie

La toţi el ne arată! 
6. Fiţi veşnic voi icoană

A Tatălui de sus

Şi flacăra-iubirii

A Bunului Isus! 
Către Sfântul Alois Guanella   Versuri: Pr. Claudiu Dumea
Ref. Sfinte, Sfinte Alois,                                                                                               Ești acum în Paradis.                                                                                              Frații tăi de pe pământ                                                                                               Te slăvesc în rugi și cânt.

1. Bun părinte Alois                                                                                                     Te rugăm ca-n Paradis                                                                                                   O fereastră deschizând,                                                                                                   Se ne-apari cu chipu-ţi blând.

2. Chipul blând pe care-l ai                                                                                                      E frumos ca rupt din rai.                                                                                   Aşteptăm să ne zâmbeşti                                                                                               Din splendorile cereşti.

3. Preamilos cu cel sărman,                                                                                              Ai fost bun samaritean.                                                                                                De iubire-nflăcărat                                                                                                       Răni adânci ai vindecat.

5. Buni la suflet să ne faci                                                                                                      Cu cei mici, cu cei săraci;                                                                                                              În ei suferă Isus,                                                                                                                                      E Isus pe cruce pus.

6. Să ne fii în viaţă far,                                                                                                                    Să ne-mparţi comori de har,                                                                                              Să-l slujim pe Dumnezeu                                                                                                                  şi la bine şi la greu.
7. Noi visăm în cer un loc;                                                                                                           Toţi te implorăm cu foc:                                                                                              Împlineşte-al nostru vis,                                                                                                         Bun Părinte Alois. 

